Jy word genooi na... (Argief) 2019
Plaas jou naam op die adreslys via mev M Pretorius: PretoriusM6@ufs.ac.za
AGTSTE lesing in 2019: Notre-Dame de Paris: katedraal en historiese roman
Spreker: Prof Naòmi Morgan, Dept Afrikaans en Nederlands, Duits en Frans, UV
Op 15 April 2019 het die ondenkbare gebeur: Die katedraal van Notre-Dame in Parys het begin brand. In hierdie laaste lesing van 2019 is dit gepas dat daar gekyk word na die redes waarom die datum beskou word as ‘n kulturele oordeelsdag. Daar sal dus gekyk word na enkele historiese gebeurtenisse wat met die katedraal geassosieer word. Omdat die lesing egter vanuit ‘n departement aangebied word wat spesialiseer in taal en literatuur, sal aandag ook geskenk word aan die historiese roman wat die katedraal wêreldwyd bekend gemaak het, Victor Hugo se Notre-Dame de Paris. Die Desembervakansie is op hande; 2019 is miskien die jaar om weer of vir die eerste keer die roman te lees wat van Notre-Dame ‘n romankarakter gemaak het?